
REPUBLIKA HRVATSKA

KARLOVAČKA ŽUPANIJA                

OPĆINA KAMANJE

OPĆINSKI NAČELNIK 
KLASA: 350-02/24-01/01
UR.BROJ: 2133-18-02-24-10
U Kamanju, 27.05.2024. godine 

Na temelju članka 64. Zakona o zaštiti okoliša (,,Narodne novine“ broj 80/13, 153/13, 78/15, 12/18 i 118/18) i članka 29. stavka 2. Uredbe strateškoj procjeni utjecaja strategije, plana i programa na okoliš (,,Narodne novine“ broj 3/17) i članka 41. Statuta Općine Kamanje ( „Glasnik općine Kamanje“ broj  01/21), Općinski načelnik Općine Kamanje donosi

ODLUKU

o započinjanju postupka ocjene o potrebi strateške procjene utjecaja na

okoliš za potrebe

IV. izmjena i dopuna Prostornog plana uređenja Općine Kamanje
Članak 1.
Odlukom o započinjanju postupka ocjene o potrebi strateške procjene utjecaja na okoliš za IV. izmjene i dopune Prostornog plana uređenja Općine Kamanje (u daljnjem tekstu: Odluka) započinje postupak ocjene o potrebi strateške procjene utjecaja na okoliš za postupak III. Izmjena i dopuna Prostornog plana uređenja Općine Kamanje (u daljnjem tekstu: Izmjene i dopune Prostornog plana).

Postupak ocjene o potrebi strateške procjene utjecaja na okoliš za  Izmjene i dopune Prostornog plana provodi Općina Kamanje (u daljnjem tekstu: Općina) u suradnji s Upravnim odjelom za graditeljstvo i okoliš Karlovačke županije, Odsjek za planske poslove i zaštitu okoliša, od kojega je ishođeno Mišljenje (KLASA: 351-03/24-02/22; URBROJ: 2133-07-01/01-24-02 od 22.04.2024.) temeljem članka 66. Zakona o zaštiti okoliša potrebi provedbe ovog postupka.
Članak 2. 

Nositelj izrade Izmjena i dopuna Prostornog plana je Općina Kamanje, Jedinstveni upravni odjel Općine Kamanje.

Članak 3. 
Razlozi za izradu IV. izmjena i dopuna Plana su sljedeći:

A. Usklađenost sa zakonskim i podzakonskim okvirom

· usklađenje s Pravilnikom koji je stupio na snagu 01. siječnja 2024. godine, te posljednjim izmjenama i dopunama Zakona, a kojim je propisana obveza vođenja svih budućih izmjena i dopuna prostornih planova, kao i donošenje novih, u svim fazama izrade, kroz elektronički sustav ePlanovi čime se stvaraju prostorni planovi „nove generacije“. Na taj način će se olakšati, osuvremeniti, unificirati i digitalizirati procedura izrade prostornih planova, ali i potaknuti smanjenje administrativnog i financijskog opterećenja građanima, poslovnim subjektima i investitorima

· prilikom izrade IV. izmjena i dopuna Plana, potrebno je provjeriti da li postoji potreba za usklađenjem s važećim Prostornim planom Karlovačke županije, te ovisno o tome provesti usklađenje s istim

B. Određivanje novih prostorno planskih rješenja

· Općina Kamanje je od zadnje izmjene i dopune Plana iz 2022. godine zaprimila zahtjeve fizičkih i pravnih osoba za izmjenom i dopunom Plana na cijelom teritoriju Općine te isti predstavljaju osnovni razlog pokretanja postupka IV. izmjena i dopuna Plana

· na temelju analize postojeće izgrađenosti i potrebe za daljnjim razvojem izvršiti će se redefiniranje građevinskih područja naselja i izdvojenih građevinskih područja izvan naselja

· u skladu sa zahtjevima, podacima, planskim smjernicama, mišljenjima, prijedlozima, primjedbama odnosno propisanim dokumentima koje dostave nadležna javnopravna tijela i pravne osobe s javnim ovlastima, izvršiti će se provjera te po potrebi korekcija cjelokupne infrastrukturne mreže

· izvršiti će se analiza i po potrebi redefiniranje i usklađenje prostorno planskih parametara i postavki propisanih u odredbama za provođenje za sve vrste građevina unutar građevinskih područja naselja i izdvojenih građevinskih područja izvan naselja kao i na površinama izvan građevinskog područja, u skladu sa stvarnim stanjem i planiranim potrebama (osobito onih zbog kojih dolazi do problema u realizaciji pojedinih zahvata) 

· po potrebi ispravak drugih grešaka i utvrđenih neusklađenosti 

Osnovni ciljevi i programska polazišta za izradu IV. izmjena i dopuna Plana su:

· Općina Kamanje podržava iskazani interes građana i poduzetnika koji bi realizacijom svojih namjera doprinijeli očuvanju demografske osnove Općine i razvoju gospodarskih potencijala

· cilj je poboljšati parametre i smjernice za kvalitetni i održivi prostorni i gospodarski razvoj uz istodobnu zaštitu biološke raznolikosti

· programska polazišta ostaju ista kakva su i u važećem Planu, ali uključuju izmjene i dopune prostorno planskih rješenja i urbanističkih parametara u skladu s odredbama Zakona, drugim zakonskim i podzakonskim aktima koji imaju utjecaj na sustav prostornog uređenja, studijama, tehničkom dokumentacijom te pojedinačnim zahtjevima korisnika prostora
Članak 4.
Radnje koje će se provesti u postupku ocjene o potrebi strateške procjene utjecaja na okoliš IV. izmjena i dopuna Plana, provode se sukladno odredbama Zakona o zaštiti okoliša (,,Narodne novine“ broj 80/13, 153/13, 78/15, 12/18 i 118/18), Uredbe o strateškoj procjeni utjecaja strategije, plana i programa na okoliš (,,Narodne novine“ broj 3/17), Uredbe o informiranju i sudjelovanju javnosti i zainteresirane javnosti u pitanjima zaštite okoliša (,,Narodne novine“ broj 64/08) i odredbama posebnih propisa iz područja iz kojeg se prostorni plan donosi i to sljedećim redoslijedom provedbe:

1. Općina Kamanje, sukladno članku 29. stavku 2. Uredbe o strateškoj procjeni utjecaja plana i programa na okoliš (,,Narodne novine“ broj 3/17), započinje postupak ocjene o potrebi provedbe strateške procjene utjecaja na okoliš Izmjena i dopuna Prostornog plana donošenjem ove Odluke.

2. Općina će za potrebe postupka pribavila mišljenja javnopravnih tijela. U svrhu pribavljanja mišljenja o potrebi strateške procjene u roku od 8 dana od dana donošenje ove Odluke. 
3. Na temelju kriterija za utvrđivanje vjerojatno značajnog utjecaja Izmjena i dopuna Prostornog plana na okoliš, iz Priloga III. Uredbe o strateškoj procjeni utjecaja plana i programa na okoliš (,,Narodne novine“ broj 3/17). tijela i/ili osobe daju mišljenje o potrebi strateške procjene te ga u roku od 30 dana od dana zaprimanja zahtjeva dostavljaju Općini. Ako Općina ocijeni potrebnim, osigurat će dodatna pojašnjenja s tijelom i/ili osobom koja je dostavila mišljenja. 
4. Prije donošenja odluke o postupku ocjene o potrebi strateške procjene, kojom Općina potvrđuje da za Izmjene i dopune Prostornog plana koji je u izradi „jest potrebno“ ili ,,nije potrebno“ provesti postupak strateške procjene, Općina će o provedenom postupku ocjene pribaviti mišljenje Karlovačke županije, Upravnog odjela za graditeljstvo i okoliš. 
5. Ako se u postupku ocjene utvrdi da IV. Izmjene i dopune Prostornog plana imaju vjerojatno značajan utjecaj na okoliš, donosi se odluka o obvezi provedbe strateške procjene koja sadrži osobito razloge zbog kojih je utvrđena potreba strateške procjene sukladno kriterijima iz Priloga III. Uredbe o strateškoj procjeni utjecaja strategije, plana i programa na okoliš (NN br. 3/17). 

6. Ako se u postupku ocjene utvrdi da IV. Izmjene i dopune Prostornog plana nemaju vjerojatno značajan utjecaj na okoliš, donosi se odluka da nije potrebno provesti stratešku procjenu. Odluka mora sadržavati osnovne podatke o Planu i obrazloženje razloga zbog kojih je utvrđeno da nije potrebno provesti stratešku procjenu.
Članak 5. 

U postupku ocjene o potrebi strateške procjene utjecaja na okoliš dostavlja se tijelima nadležnim za pojedine sastavnice okoliša, odnosno na lokalnoj razini tijelima jedinicama lokalne samouprave, susjednim jedinicama lokalne samouprave ako plan može imati utjecaj na njihovo područje.

U postupku ocjene o potrebi strateške procjene utjecaja na okoliš za Izmjene i dopune Prostornog plana prema ovoj Odluci sudjelovat će sljedeća javnopravna tijela/osobe:
1. Ministarstvo kulture i medija, Uprava za zaštitu kulturne baštine, Konzervatorski odjel u Karlovcu, Ambroza Vraniczanya 4, 47000 Karlovac;

2. Ministarstvo zdravstva, Ksaver 200 a, 10 000 Zagreb;

3. Javna ustanova NATURA VIVA za upravljanje zaštićenim dijelovima prirode na području Karlovačke županije, J. Križanića 30, 47000 Karlovac;

4. Hrvatske vode, Vodnogospodarski odjel srednja i donja Sava, VGI za mali sliv Kupa, Obala F. Račkog 10, 47000 Karlovac,

5. Hrvatske šume, Uprava šuma podružnica Karlovac, Put Davorina Trstenjaka 1, 47 000 Karlovac;
6. Karlovačka županija, Upravni odjel za gospodarstvo, A. Vraniczanya 4, 47 000 Karlovac;
7. Grad Ozalj, Kurilovac 1, 47280 Ozalj

8. Općina Žakanje, Žakanje 58, 47276 Žakanje
Članak 6. 

Općina će o ovoj Odluci informirati javnost, sukladno odredbama Zakona o zaštiti okoliša (,,Narodne novine“ broj 80/13, 153/13, 78/15, 12/18 i 118/18) i Uredbe o informiranju i sudjelovanju javnosti i zainteresirane javnosti u pitanjima zaštite okoliša (,,Narodne novine“ broj 64/08), kojima se uređuje informiranje javnosti i zainteresirane javnosti u pitanjima zaštite okoliša.

Članak 7.

Ova Odluka stupa na snagu danom donošenja, a objaviti će se na službenoj mrežnoj stranici Općine Kamanje. 







NAČELNIK:
           Damir Mateljan 

